SOCANT…Un caz deosebit de grav a fost descoperit în satul Pãdureni, comuna Osesti, acolo unde douã fetite de 8 si 9 ani au fost supuse unor abuzuri sexuale repetate de cãtre Costel Fandarac, unchiul acestora. Cazul a iesit la ivealã abia dupã ce fetita cea mai mare a povestit chinul prin care trece unor cadre didactice de la scoala la care învatã. Revoltate, acestea au anuntat politistii. A fost deschisã o anchetã, iar ieri fetita a fost audiatã în prezenta asistentilor sociali. Posibil sã fie supusã si unei expertize medicale si, dacã povestea copilei se va confirma, bãrbatul riscã ani grei de închisoare. Oamenii legii asteaptã rezultatul audierilor pentru a-l ridica pe Fandarac de acasã si apoi acesta sã fie adus în fata unui judecãtor de drepturi si libertãti cu propunere de arestare preventivã.

Poveste incredibilã la Osesti, acolo unde o fetitã de doar 9 ani a povestit la ce chinuri au fost supuse ea si sora sa de cãtre unchiul lor. Cazul a iesit la ivealã dupã ce mama copilei a fugit de acasã în Anglia, sãtulã de bãtãile si amenintãrile cu moartea la care era supusã zilnic. Ajunsã în Marea Britanie, femeia si-a luat inima în dinti si a sunat la scoala la care copila învãta si a povestit despre abuzurile la care aceasta era supusã. De asemenea, femeia a spus cã a plecat de acasã de fricã dupã ce a fost amenintatã, de mai multe ori, cu moartea. „Am luat fetita în cancelarie si am discutat cu ea despre ce se întâmplã acasã. A povestit cã, într-o zi, unchiul lor era la ele acasã. Fetita se juca în curte cu sora ei mai micã cu un an. La un moment dat a venit la ele si a luat-o de mânã pe cea mai mare. I-a spus celeilalte sã meargã în casã sã se îmbrace cã este frig afarã. Celeilalte i-a cerut sã se dezbrace în timp ce începuse si el sã se dezbrace, spunându-i cã vrea <sã o frece putin>. Copila a spus cã vrea si ea sã intre în casã, sã se îmbrace. A reusit sã plece de lângã unchiul ei si a mers sã-i povesteascã mamei. Femeia i-a povestit apoi sotului ei ce s-a întâmplat. De aici a început calvarul. În loc sã ia mãsuri cu fratele lui, cel care voia sã-i abuzeze copila, sotul femeii a luat-o la bãtaie si a amenintat-o, în repetate rânduri, cã o va tãia cu cutitul si o va ucide dacã va avea curaj sã povesteascã cuiva ceva”, spun cadrele didactice care au discutat cu copila. Din discutiile purtate apoi cu copila a reiesit cã abuzatã sexual a fost si sora ei mai micã, de numai 8 ani. De asemenea, fetita a povestit cã ultima oarã a fost abuzatã marti seara. Rãmasã singurã în grija unchiului, în timp ce tatãl ei este internat în spital cu o sorã de un an si jumãtate, fetita a avut parte de o nouã tentativã de viol. Se pare cã de toate acestea nu erau strãini nici vecinii, dar, de frica celor doi frati, au preferat sã tacã din gurã. Oamenii din sat povestesc cã sunt extrem de violenti si bat pe oricine încearcã sã le spunã ceva. „Poate cã, de data aceasta, politistii îi vor aresta si vor scãpa copiii acestia de chinul la care sunt supusi zi de zi. Si mama lor a plecat de acasã tot din cauza asta. Era bãtutã si amenintatã cu moartea în fiecare zi de cãtre sotul ei, Neculai Fandarac”, spun oamenii din sat.